33. ΒΑΣΙΛΙΚΟΝ ΔΙΑΤΑΓΜΑ της 20 Ιαν./4 Φεβρ. 1958 Περί επεκτάσεως εις Δωδεκάνησον των εν Ελλάδι ισχυουσών διατάξεων περί αλυκών του Κράτους. Έχοντες υπ’ όψιν: 1)τας διατάξεις του άρθρ. 15 παρ. 3 του από 9/15.5.47 Β.Δ/τος (ΦΕΚ 97 τεύχ. Α΄) «περί προσωρινής διοικήσεως στρατιωτικώς κατεχομένων και προσαρτωμένων Χωρών», 2)του άρθρ. 13 του Α.Ν. 1671/51 «περί Υπουργικού Συμβουλίου και Υπουργείων» και 3)της υπ’ αριθ. 663/1957 γνωμάτευσιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-Από της ισχύος του παρόντος Δ/τος επεκτείνονται εις Δωδεκάνησον αι εν τη λοιπή Ελλάδι ισχύουσαι διατάξεις περί αλυκών του Κράτους. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 